**Zboară dorul**

*Valeria Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zboară dorul, căutând amorul,

Pe câmpii cu flori și rouă în obrăjori,

Trezite în zori de ciripitori,

Care dau fiori cu orchestra lor.

Zboară dorul, căutând amorul,

Prin păduri stufoase, leagăne umbroase,

Verde mătăsos cu miros frumos,

Ce îngână ușor glasul de izvor.

Zboară dorul, căutând amorul,

În cascade reci și curcubee seci,

Descântate în veci de admiratori

Ce iubesc din zori înălțând fiori.

Zboară dorul, căutând amorul,

Prin troiene groase, albe și spumoase,

Pe plaiuri cu ghiocei, ca urechile de miei,

În bucurii naive ca și cărciul babei.

Zboară dorul, căutând amorul,

Întrecând și norul ce umbrește sporul,

Că de îl va prinde nu va fi cuminte,

Totul va fi odă, totul va fi cinste.

Zboară dorul, căutând amorul

Ce-atâță fiorul pictând viitorul,

Cântec și speranță, dragoste de viață,

Sfințită cu altă prefață.

17-01-2021